31993R3204
L 289/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3204/93 НА СЪВЕТА
от 16 ноември 1993 година
за изменение на Регламент (ЕИО) № 1906/90 относно определени стандарти за търговия с птиче месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (EИО) № 2777/75 на Съвета от 29 октомври 1975 г. относно общата организация на пазара на птиче месо (1), и по-специално член 2, параграф 2 от него,
като взе предвид предложението на Комисията,
като има предвид, че Регламент (EИО) № 1906/90 (2) определя някои стандарти за търговията с птиче месо;
като има предвид, че съгласно член 1, параграф 3 от Регламент (ЕИО) № 1906/90 упоменатият регламент не се прилага за видовете продажби, посочени в член 3, параграф 5 от Директива 71/118/ЕИО на Съвета от 15 февруари 1971 г. относно здравните проблеми, засягащи търговията с прясно птиче месо (3); като има предвид, че тази дерогация следва да се измени, за да вземе предвид Директива 92/116/ЕИО на Съвета от 17 декември 1992 г. за изменение и актуализиране на Директива 71/118/ЕИО (4),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1906/90 се изменя, както следва:
1.
В член 1, параграф 3 второто тире се заменя със следното:
-
„за видовете продажби, посочени в глава II, член 3, точка II от Директива 71/118/ЕИО, или
-
за птиче месо (New York dressed), посочено в глава VIII, точка 49 от приложение I към Директива 71/118/ЕИО.“
2.
В Член 5, параграф 3, буква г) и параграф 4 позоваването „член 3, параграф 7 от Директива 71/118/ЕИО“ се заменя с „член 1, втора алинея от Директива 71/118/ЕИО“.
Член 2
Настоящият регламент влиза в сила на 1 януари 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 ноември 1993 година.